**Abishev Islom Almaxanovich** (1956-yil 12-may, Toshkent viloyati, Oʻzbekiston SSR) – qozoq davlat arbobi.

Biografiyasi
------------

Islom Abishev 1956-yil 12-mayda Oʻzbekiston SSR, Toshkent viloyati, Chinoz tumani, Qutcha qishlogʻida tugʻilgan. Millati qozoq.

1978-yilda V.I.Lenin nomidagi Qozoq politexnika institutining avtomatlashtirilgan boshqaruv tizimlari va elektrotexnika muhandisligi yoʻnalishini tamomlagan. 1978—1980-yillarda Sovet armiyasida xizmat qilgan.

2017-yildan 2019-yilgacha Butunjahon „Qozoqcha kurash" federatsiyasi prezidenti boʻlgan.

Mehnat faoliyati
----------------

Islom Abishev mehnat faoliyatini 1972-yilda sovxozda mexanizatorlikdan boshlagan. 1980—1981-yillarda Oʻzbekiston NPO Kibernetika instituti ilmiy xodimi, 1982—1983-yillar LKSMK Chimkent viloyat komiteti instruktori, 1983—1992-yillar sovxoz partiya qoʻmitasi kotibi va sovxoz direktori boʻlgan. Keyinchalik 1992—1994-yillar Chordara tuman elektr tarmoqlari korxonasi direktori oʻrinbosari, 1994-yildan 1997-yilgacha Maksat Qora dengiz floti va Abay Qora dengiz floti direktori, 1997-yildan 1999-yilgacha „Turan" OAJ va „Batsu-Energosbyt" MChJ bosh direktori lavozimlarida faoliyat yuritgan.

U 1999-yildan 2000-yilgacha – Batsu korporatsiyasi assotsiatsiyasi prezidenti. 2000-yil noyabrdan 2002-yil sentyabrgacha – Janubiy Qozogʻiston viloyati Ordabasinskiy tumani hokimi. 2002-yil sentyabrdan 2003-yil yanvargacha Janubiy Qozogʻiston viloyati hokimi oʻrinbosari bo'lgan. 2003-yil yanvar oyida Janubiy Qozogʻiston viloyati hokimining birinchi oʻrinbosari lavozimiga tayinlangan. Ushbu lavozimda 2009-yil martgacha faoliyat yuritgan. 2009-yil martdan 2012-yil fevralgacha Ust-Kamenogorsk shahri hokimi bo'lgan. 2012-yil fevraldan 2013-yil iyulgacha Qozogʻiston Respublikasi Qishloq xoʻjaligi vazirligining Suv resurslari qoʻmitasi raisi. 2013-yildan 2014-yilgacha Batsu korporatsiyasi assotsiatsiyasi prezidenti bo'lgan.

2014-yil avgust oyidan Qozogʻiston Respublikasi Qishloq xoʻjaligi vazirligining Suv resurslari qoʻmitasi raisi.

2019-yil 15-martda Islom Abishev Suv xoʻjaligi qoʻmitasi raisi lavozimidan chetlashtirildi, 2019-yilning 16-martida esa hibsga olindi.

2020-yil 18-fevralda Islom Abishev Sokolovskiy suv quvurini rekonstruksiya qilish boʻyicha shartnoma tuzgani uchun tovlamachilik yoʻli bilan 60 million tengedan ortiq miqdorda pora olishga uringanlikda aybdor deb topildi (JKning 24-moddasi 3-qismi, 366-moddaning qismi) va 5 yilga ozodlikdan mahrum qilindi.

Mukofotlari
-----------

* 1998-yil – „Ostona" medali.
* 2006-yil – „Kurmet" ordeni.
* 2008-yil – „Favqulodda vaziyatlarning oldini olish va bartaraf etishdagi aʼlosi uchun" medali.
* 2010-yil – „Qutqaruv ishlarida faol ishtirok etgani uchun" koʻkrak nishoni.
* 2010-yil – „Jismoniy tarbiya va sportni rivojlantirishdagi xizmatlari uchun" koʻkrak nishoni.
* 2011-yil – „Parasat" ordeni.
* 2018-yil – Uchinchi darajali „Baris" ordeni.
* Davlat yubiley medallari.
* 2001-yil – „Qozogʻiston Respublikasi mustaqilligiga 10 yil" medali.
* 2005-yil – „Qozogʻiston Respublikasi Konstitutsiyasiga 10 yil" medali.
* 2006-yil – „Qozogʻiston Respublikasi parlamentiga 10 yil" medali.
* 2011-yil – „Qozogʻiston Respublikasi mustaqilligiga 20 yil" medali.

Islom AbishevJanubiy Qozogʻiston viloyati va Sharqiy Qozogʻiston viloyati faxriy fuqarosi hisoblanadi.

Manbalar
--------

1. ↑  „Ислам Абишев избран президентом Всемирной федерации қазақ күресі". 7-fevral 2019-yilda asl nusxadan arxivlandi. Qaraldi: 5-fevral 2019-yil.
2. ↑  „Председателем комитета по водным ресурсам МОСВР назначен Ислам Абишев" (ru).  Bizmedia.kz (22-aprel 2014-yil). 12-avgust 2022-yilda asl nusxadan arxivlandi. Qaraldi: 12-avgust 2022-yil.
3. ↑  *Анатолий Пак.* „Глава Комитета по водным ресурсам арестован" (ru).  Bizmedia.kz (19-mart 2019-yil). 12-avgust 2022-yilda asl nusxadan arxivlandi. Qaraldi: 12-avgust 2022-yil.
4. ↑  *NUR.KZ.* „Экс-главу комитета МСХ приговорили к 5 годам лишения свободы" (ru).  NUR.KZ - Свежие новости Казахстана. (18-fevral 2020-yil). 18-fevral 2020-yilda asl nusxadan arxivlandi. Qaraldi: 19-fevral 2020-yil.
5. ↑  Akim Ust-Kamenogorska Islam Abishev udostoen medali MChS RK[*sayt ishlamaydi*]
6. ↑  „Указ Президента Республики Казахстан от 5 декабря 2018 года № 798 О награждении государственными наградами Республики Казахстан". 21-dekabr 2018-yilda asl nusxadan arxivlandi. Qaraldi: 5-fevral 2019-yil.
7. ↑  „Кого наградили орденами в 2018 году". 23-yanvar 2019-yilda asl nusxadan arxivlandi. Qaraldi: 5-fevral 2019-yil.